
metinio VIDAUS AUDITO TARNYBOS veiklos plano rengimo rekomendacijos

Metinio vidaus audito tarnybos veiklos plano rengimo rekomendacijos (toliau – Rekomendacijos) parengtos:

1) vadovaujantis Lietuvos Respublikos vidaus kontrolės ir vidaus audito įstatymo (toliau – VKVAĮ) nuostata, kad vidaus audito tarnybos (toliau – VAT) vadovas planuoja VAT veiklą, sudaro metinius VAT veiklos planus (toliau – Metiniai planai), rengiamus atsižvelgiant į atliktą viešojo juridinio asmens (toliau – VJA), jam pavaldžių ir (arba) atskaitingų VJA (jeigu jų yra) rizikos vertinimo analizę, ir teikia juos tvirtinti VJA vadovui
;

2) vadovaujantis Pavyzdinėje vidaus audito metodikoje
 nustatytais Metinio plano rengimo reikalavimais, nurodančiais, kuo remiantis jis rengiamas ir kas jame turi bei gali būti nurodyta
;

3) atsižvelgiant į tarptautinę gerąją vidaus audito praktiką VAT veiklos planavimo klausimais
;
4) naudojantis VJA VAT pasidalintais Metinio plano, rizikos vertinimo pavyzdžiais.
Rekomendacijose pateikta informacija skirta VJA VAT darbuotojams geriau suprasti ir įgyvendinti bendruosius Metinio plano rengimo reikalavimus. Tačiau kiekviena VAT, rengdama savo Metinį planą, visų pirma turėtų atsižvelgti į VJA veiklos ypatumus (kuriuos lemia jo organizacinė struktūra, dydis, reguliavimo lygis, veiklos sritis, sudėtingumas, pavaldžių ir (arba) atskaitingų VJA skaičius ir kiti ypatumai), taip pat į VJA brandos lygį, ypač į valdymo ir rizikos valdymo procesus, turimas technologijas (pvz., dirbtinį intelektą, duomenų analizės priemones ir kt.), padedančius efektyviau atlikti metinį planavimą.

VAT veikla planuojama sudarant ilgalaikius VAT veiklos planus ir Metinius planus. Ilgalaikis VAT veiklos planas skirtas ilgalaikiams (3 metų) VAT tikslams nustatyti, o Metiniame plane nurodomi pagal nustatytas rizikingas sritis ir atliktą rizikos analizę atrinkti audituojami subjektai ir (arba) audituojamos sritys, kurių vidaus auditas bus atliekamas per vienus metus. 

Pavyzdinėje vidaus audito metodikoje nurodyta, kad Metinis planas rengiamas remiantis:

· ilgalaikiu VAT veiklos planu;

· VAT vadovo atlikto rizikos vertinimo rezultatais;

· VAT atliktų vidaus auditų rezultatais;
· VAT personalo ištekliais ir kompetencija;

· pagal poreikį apklausos anketomis, klausimynais, pokalbiais su VJA vadovu ir kitais VJA dirbančiais asmenimis;

· gautais paklausimais – prašymais suteikti konsultaciją
.

Metiniame plane turi būti nurodyta:

· audituojamas (-i) subjektas (-i) ir (arba) audituojama (-os) sritis (-ys);

· vidaus audito tema; 

· vidaus audito atlikimo trukmė darbo dienomis;

· konsultacijos tema (klausimas) ir jos suteikimo terminas darbo dienomis (jeigu  planuojama vykdyti konsultavimo veiklą, kurios pobūdis reikalauja išsamaus nagrinėjimo ir (arba) tyrimo),

taip pat Metiniame plane gali būti nurodyta:

· pagal poreikį reikiami vidaus auditui atlikti ištekliai;

· kita VAT veikla: konsultavimo veikla (jeigu planuojama vykdyti konsultavimo veiklą, kurios pobūdis nereikalauja išsamaus nagrinėjimo ir (arba) tyrimo), pažangos stebėjimas, VAT veiklos dokumentų rengimas ir (arba) tobulinimas, VAT vadovo ir vidaus auditorių mokymasis ir kvalifikacijos kėlimas
.

Vadovaujantis tarptautine gerąja vidaus audito praktika, pasirengimas metinio VAT veiklos planavimo procesui prasideda pirmiausia ieškant atsakymų į šiuos klausimus:
· Ko tikisi VJA vadovai ir kitos suinteresuotos šalys iš VAT (pvz., įprastų vidaus auditų (veiklos, atitikties ir kt.) ir (ar) konsultacijų (išsamių analizių, įžvalgų atskirais VJA veiklos klausimais, vidinių mokymų VJA darbuotojams apie rizikos valdymą, vidaus kontrolę) ir pan.)?

· Kokie vidaus auditai duotų didžiausią naudą VJA, kad reikšminga rizika būtų veiksmingai sumažinta (pvz., siekiant nustatyti VJA sisteminius trūkumus ir efektyviau panaudoti VAT turimus žmogiškuosius išteklius, galima orientuotis į specializuotų vidaus auditų atlikimą ir pan.)?

· Kokios VJA veiklos sritys (atitinkamai – ir su jomis susijusi rizika) pastaraisiais metais buvo vertintos kitų audito vykdytojų ir (ar) vertintojų ir kiek patikimi yra minėtų vertinimų rezultatai?

· Ar nepasikeitė VJA veiklą (ar atskiras VJA veiklos sritis) reglamentuojantys įstatymai ir kiti teisės aktai? 

· Kokie pokyčiai vyksta VJA vidaus ir išorės aplinkoje ir kokią įtaką jie gali turėti VJA veiklai? 

Prieš rengiant Metinį planą, taip pat rekomenduojama peržiūrėti bendrą informaciją apie VJA, jam pavaldžius ir (arba) atskaitingus VJA (jeigu tokių yra). Tokios informacijos duomenų šaltiniai gali būti:

· VJA nuostatai, įstatai;

· VJA organizacinės struktūros schema;

· VJA strateginis, metiniai veiklos planai, programos;

· VJA veiklos, finansinės ir kitos ataskaitos;

· VJA atskiras veiklos sritis (pvz., korupcijos prevenciją, viešuosius pirkimus, personalo valdymą, informacinių technologijų (toliau – IT) valdymą ir kt.) reglamentuojantys vidaus teisės aktai;

· VJA rizikų registrai (žemėlapiai), rizikos veiksnių sąrašai, rizikos valdymo planai, vidaus kontrolės vertinimai ir pan.;

· VJA vadovų susirinkimų, komitetų, komisijų protokolai;

· VJA išorės auditorių, kitų vertintojų ataskaitos ir pan.


Kaip nurodyta Pavyzdinėje vidaus audito metodikoje, VAT vadovas, rengdamas formalizuotu rizikos vertinimu (kurio aprašymas pridedamas prie Metinio plano) pagrįstą Metinį planą, turi išanalizuoti ir įvertinti vidaus audito visumą, rizikos veiksnius (įskaitant korupcijos riziką), kurie buvo nustatyti VJA rizikos valdymo plane, numatytas ir įgyvendinamas rizikos mažinimo priemones, susipažinti su kitų VJA audito vykdytojų atliktų auditų rezultatais, konsultuotis su VJA vadovu, kad suprastų VJA riziką, rizikos valdymo procesus ir nustatytų veiklos sritis, kuriose yra didžiausia rizika, galinti turėti įtakos VJA veiklos tikslų pasiekimui, ir kurių vidaus auditas bus atliekamas
.
Vienas pirmųjų Metinio plano rengimo žingsnių – vidaus audito visumos analizė ir vertinimas. Vidaus audito visuma turi būti aprašyta ilgalaikiame VAT veiklos plane (nurodoma šio plano priede)
. Rengiant Metinį planą, vidaus audito visuma
 iš naujo peržiūrima (siekiant įvertinti jos aktualumą ir išsamumą) ir prireikus atnaujinama. Pavyzdžiui, vidaus audito visumą reikėtų atnaujinti įvykus tam tikriems VJA vidaus (pvz., pasikeitus VJA administracinei struktūrai, strategijai, pradėjus veikloje taikyti naujas technologijas ar pan.) ir (arba) išorės (pvz., atsiradus naujam teisiniam reguliavimui, padidėjus veiklos priežiūros reikalavimams ar pan.) pokyčiams, nes tai gali lemti naujų rizikingų sričių (o kartu ir naujų audituojamų subjektų) atsiradimą. 
Tinkamai parengta vidaus audito visuma supaprastina rizikos veiksnių nustatymą ir analizę apimant visą VJA veiklą (veiklos sritis). Be to, VJA vadovo, VJA struktūrinių padalinių vadovų teikiamos įžvalgos padeda VAT vadovui peržiūrėti audituojamų subjektų ir sričių visumą, todėl ypač svarbu, kad tarp jų nuolat vyktų efektyvi komunikacija.
Pagal šiuo metu galiojantį teisinį reguliavimą, kiekvienas VJA privalo turėti sukurtą kontrolės sistemą VJA rizikai valdyti, padedančią užtikrinti VJA veiklos teisėtumą, patikimo finansų valdymo principo laikymąsi, turto apsaugą, informacijos ir ataskaitų patikimumą ir išsamumą
.
VAT vadovas turi nepriklausomai peržiūrėti, išanalizuoti ir įvertinti rizikos veiksnius (įskaitant korupcijos riziką), nustatytus VJA rizikos valdymo plane, taip pat numatytas ir įgyvendinamas rizikos mažinimo priemones. Siekdamas pasinaudoti VJA rizikos valdymo plane pateikta informacija, VAT vadovas turi įsitikinti, ar VJA rizikos valdymo ir kontrolės procesai sukurti efektyviai ir veikia taip, kaip nustatyta. Vertinant svarbu atsižvelgti ne tik į nustatytos rizikos reikšmingumą, bet ir į įgyvendinamų kontrolės priemonių veiksmingumą, nes net ir didelė rizika gali būti tinkamai valdoma veiksmingomis kontrolės priemonėmis, o nepakankama arba perteklinė kontrolė gali mažinti VJA veiklos efektyvumą. Šis vertinimas suteikia pagrindą objektyviai rizikos analizei.
Taigi, VJA rizikos valdymo plane nustatyti rizikos veiksniai (įskaitant korupcijos riziką) ir rizikos mažinimo priemonės yra vienas pagrindinių informacijos šaltinių rengiant Metinį planą, nes padeda nustatyti rizikingiausias VJA veiklos sritis, vidaus audito prioritetus ir nukreipti VAT išteklius ten, kur jie duotų VJA didžiausią naudą. Pažymėtina, kad informacijos apie korupcijos riziką analizė ir vertinimas papildomai leidžia VAT numatyti vidaus auditus tose VJA srityse, kuriose būtinas didesnis skaidrumo, atitikties ir kontrolės mechanizmų įvertinimas.
Rengiant Metinį planą, papildoma informacija gali būti gaunama iš kitų audito vykdytojų ar vertintojų (išorės
 ar vidaus
) anksčiau atliktų auditų ar vertinimų ataskaitų. Ši informacija padeda nustatyti, kokios VJA veiklos sritys (atitinkamai – ir su jomis susijusi rizika) pastaraisiais metais buvo vertintos, ar patikimi minėtų auditų (vertinimų) rezultatai ir kiek VAT gali jais pasiremti savo veikloje. Kitų audito vykdytojų ar vertintojų atliktų auditų (vertinimų) rezultatų peržiūra suteikia galimybę VAT tiksliau įvertinti riziką (pvz., atsižvelgti į jau nustatytus VJA veiklos trūkumus, pažeidimus ar silpnas kontrolės vietas). Be to, VAT veiklos koordinavimas su kitais audito (vertinimo) paslaugų teikėjais gali padėti išvengti darbų dubliavimo, efektyviau panaudoti turimus išteklius ir parengti pagrįstą, VJA poreikius atitinkantį, Metinį planą.
Metinis planas turi būti rengiamas konsultuojantis ir bendradarbiaujant su VJA vadovu. VAT visų pirma svarbu žinoti, ko tikisi VJA vadovas iš vidaus audito veiklos, kokiose VJA veiklos srityse jis įžvelgią riziką (o kartu ir poreikį atlikti vidaus auditą), ir tai įvertinti sudarant Metinį planą. Reguliarūs pokalbiai su VJA vadovu suteikia VAT vadovui galimybę valdyti informaciją apie naujausius VJA veiklos pokyčius ir su jais susijusią riziką.
Kad geriau suprastų VJA riziką, rizikos valdymo procesus ir nustatytų rizikingiausias VJA veiklos sritis, VAT į Metinio plano rengimo procesą taip pat turėtų įtraukti ir VJA struktūrinių padalinių vadovus. Nuolatinė komunikacija tarp šių padalinių padeda užtikrinti, kad VJA vadovas, VJA struktūrinių padalinių vadovai ir VAT vienodai suprastų VJA riziką ir vidaus audito veiklos prioritetus. 
Dažniausiai pasitaikanti praktika – VAT organizuojamos VJA struktūrinių padalinių ir VJA pavaldžių ir (arba) atskaitingų VJA (jeigu tokių yra) vadovų apklausos (žodžiu ar raštu), siekiant išsiaiškinti jų veiklos srityje kylančią reikšmingiausią riziką ir nustatyti vidaus auditų poreikį ateinantiems metams.
Susitikimų, darbinių pasitarimų, grupinių sesijų, apklausų, tyrimų metu gauta informacija padeda VAT lengviau nustatyti naujai VJA pasireiškiančią riziką, galimus sukčiavimo atvejus ir pan.

Išsamiu formalizuotu rizikos vertinimu pagrįstas metinis veiklos planavimas padeda VAT suderinti, sutelkti ir tinkamai paskirstyti ribotus savo išteklius, leidžiančius pateikti įžvalgas, patarimus ir į ateitį orientuotus vertinimus svarbiausiose VJA veiklos srityse, o tai padeda VJA valdyti riziką ir stiprinti kontrolės aplinką.
Pažymėtina, kad rizikos vertinimu grįstas vidaus audito veiklos planavimas veiksmingiausias tada, kai VAT savarankiškai, nešališkai ir pagrįstai nustato reikšmingiausią VJA riziką ir tampa patikima priemone, prisidedančia prie VJA veiklos tikslų siekimo ir VJA vertės kūrimo.

Tarptautinė geroji vidaus audito praktika numato minimalų reikalavimą vertinti riziką bent kartą per metus
, tačiau šiandieniniame pasaulyje sparčiai besikeičiant VJA ekonominėms, reguliavimo ir veiklos sąlygoms, rekomenduojama tai pagal poreikį daryti ir dažniau. Svarbu, kad Metiniai planai būtų dinamiški, atnaujinami ir laiku atlieptų VJA organizacinius pokyčius bei naujai kylančią riziką.
VAT atliekant rizikos vertinimą taip pat papildomai rekomenduojama išanalizuoti informaciją, susijusią su tokiomis visą VJA veiklą apimančiomis veiklos sritimis, kaip IT valdymas, korupcijos ir sukčiavimo prevencija, VJA veiklos atitikties ir etikos reikalavimų laikymasis, bei kitomis aukštos rizikos sritimis
 (žr. toliau pateiktus pavyzdžius).
· IT valdymo rizika

IT valdymo rizika apima visą VJA infrastruktūrą, atliekamas operacijas, kibernetinį saugumą
, informacijos saugumą, duomenų valdymą ir programas. Beveik kiekviena VJA veiklos sritis tam tikra apimtimi priklauso nuo technologijų. Technologijos palaiko veiklos procesus ir dažnai yra neatsiejama kontrolės procesų dalis. Didėjant vidaus kontrolės procesų automatizavimui, palaikančių technologijų trūkumai gali reikšmingai paveikti visą VJA veiklą ir tikslus. IT valdymas apima vadovavimą IT struktūriniam padaliniui, organizacines struktūras, strategijas ir procesus. Todėl IT valdymo rizika atitinkamai turėtų būti įtraukta į VAT atliekamą formalizuotą rizikos vertinimą. IT valdymo strategijos supratimas turėtų padėti VAT nustatyti, kaip IT prisideda prie VJA tikslų pasiekimo. Vertindama riziką, VAT turėtų atsižvelgti į IT valdymo strategijos lankstumą, pvz., IT rizikos valdymo bei kontrolės procesų gebėjimą prevenciškai reaguoti į kibernetinio saugumo grėsmes, jų aptikimą ir atsaką į jas. Kadangi technologijos nuolat keičiasi, VAT taip pat turėtų atsižvelgti į IT struktūrinio padalinio vadovybės gebėjimą vertinti patobulintų technologijų riziką ir naudą.
· Korupcijos ir sukčiavimo valdymo rizika
VAT turėtų išanalizuoti informaciją, kaip VJA valdo korupcijos
 ir sukčiavimo riziką, įskaitant nustatytą korupcijos ir sukčiavimo rizikos valdymo sistemos politiką, vykdomą prevenciją, aptikimą ir atsaką į ją. 
Kadangi ši rizika yra plačiai paplitusi ir gali kilti bet kuriuo metu, VAT rekomenduojama atsižvelgti į ją ne tik rengiant Metinį VAT veiklos planą, tačiau taip pat ir planuojant kiekvieną vidaus auditą
(atliekant išankstinį rizikos vertinimą
) bei vertinant atskirų VJA veiklos sričių vidaus kontrolę. 
· VJA veiklos atitikties ir etikos reikalavimų laikymosi rizika

VJA veiklos atitikties ir etikos reikalavimai nustatyti siekiant užtikrinti, kad VJA būtų laikomasi įstatymų, reglamentų, sutarčių, politikos aprašų ir kitų teisės aktų reikalavimų, kartu skatinant etišką darbuotojų elgesį
. VAT turėtų išanalizuoti informaciją, kaip VJA sekasi įgyvendinti veiklos atitikties ir etikos reikalavimų laikymosi tikslus (pavyzdžiui, aplinkosaugos, socialinėje ir valdymo srityse). Pažymėtina, kad sukčiavimas minėtose srityse dažnai sulaukia ne tik reguliavimo institucijų, bet ir didelio visuomenės dėmesio, todėl VJA ypač svarbu tinkamai valdyti su tuo susijusią riziką.
· Trečiųjų šalių rizika 
Trečiųjų šalių rizika apima VJA riziką, susijusią su sutartiniais santykiais su prekių tiekėjais, paslaugų teikėjais, taip pat struktūromis, valdymo ir priežiūros procesais (ypač vykdant veiklą virtualioje aplinkoje, pvz., debesijos saugyklos paslaugos ir duomenų valdymo sistemų paslaugos). VAT taip pat turėtų atsižvelgti į riziką, susijusią su trečiųjų šalių paslaugų
 teikėjų veikla.
Kaip nurodyta Pavyzdinėje vidaus audito metodikoje, VAT vadovo atliekamas rizikos vertinimo procesas apima
:
· rizikingų sričių nustatymą;

· rizikos analizę, kurią atliekant rizikingos sritys sugrupuojamos prioritetine tvarka pagal jų svarbą VJA veiklai.

Šiame  rizikos vertinimo etape nustatomos rizikingos sritys, turinčios įtakos VJA veiklos tikslų siekimui. Vadovaujantis Pavyzdinės vidaus audito metodikos nuostatomis, rizikingos sritys nustatomos atsižvelgiant į 4 pagrindinių VJA veiklos tikslų grupes
:
( strateginiuose veiklos planuose nustatyti tikslai – susiję su VJA veiklos tikslų pasiekimu (pvz., kai VJA gali patirti nuostolių dėl netinkamų VJA vadovų sprendimų priėmimo, besikeičiančių VJA veiklos sąlygų, negebėjimo reaguoti į jas ir pan. Netinkamai valdoma rizika gali labiausiai paveikti VJA gebėjimą pasiekti savo tikslus ir įgyvendinti uždavinius);
( išteklių panaudojimo tikslai – susiję su efektyviu, ekonomišku ir racionaliu turimų išteklių panaudojimu (pvz., kai VJA gali patirti nuostolių arba nepasiekti veiklos tikslų dėl netinkamų ar neveikiančių vidaus procesų, VJA darbuotojų klaidų, netinkamai valdomo turto, informacinių sistemų sutrikimų ir kitų veiklos trikdžių); 

( atskaitomybės tikslai – susiję su vidaus ir išorės ataskaitų patikimumo užtikrinimu (pvz., kai VJA gali patirti žalą dėl neužtikrinto vidaus ir (ar) išorės ataskaitų tikslumo, išsamumo, patikimumo ir teisingumo, kuriuos lemia neveikiančios arba netinkamai veikiančios vidaus kontrolės priemonės, procesų trūkumai, darbuotojų klaidos, informacinių sistemų sutrikimai ar kiti išoriniai veiksniai);
( atitikties tikslai – susiję su veiklos atitiktimi teisės aktų reikalavimams (pvz., kai VJA gali patirti nuostolių dėl įstatymų, reglamentų, kitų teisės aktų, konkrečiai VJA veiklos sričiai (korupcijos prevencijai, asmens duomenų apsaugai, mokesčių mokėjimui ir pan.) taikomų reikalavimų, sutarčių ir vidaus politikos bei procedūrų nesilaikymo).
Nustačius veiklos sritis, kuriose yra didžiausia tikimybė VJA nepasiekti savo tikslų, nustatomi rizikos veiksniai. Atsižvelgiant į tarptautinę gerąją vidaus audito praktiką, rekomenduojama nusistatyti optimalų skaičių (pvz., 5–8) visai vidaus audito visumai aktualių rizikos veiksnių (siekiant ne tik diferencijuoti rizikas, bet taip pat kad vertinimas netaptų per daug sudėtingas ir (arba) subjektyvus). Rizikos reikšmingumas vertinamas pagal nustatytus ir aprašytus rizikos veiksnių vertinimo kriterijus, o vertinimo rezultatai naudojami Metiniam planui sudaryti.
Atliekant rizikos analizę, siekiama nustatyti, ar VJA veiklos valdymas arba ūkinė operacija gali neigiamai paveikti jo veiklos tikslų pasiekimą, ar VJA gali patirti finansinių nuostolių, negalėti ekonomiškai, efektyviai ir rezultatyviai vykdyti veiklos, ar gali sumenkti jo reputacija
.

Rizikos vertinimas įprastai apima tiek kiekybinius, tiek kokybinius metodus. Taip pat rizikos vertinimą gali padėti atlikti VJA naudojamos informacinės sistemos ir turimi duomenų analizės įrankiai (pvz., „Microsoft Excel“ (naudojamas rizikų registrams, rizikos vertinimo matricoms, duomenų analizei atlikti); „Microsoft Forms“ arba „Microsoft SharePoint“ (naudojami apklausoms atlikti, rizikos duomenims surinkti, registrams administruoti) ir pan.).
Tarptautinė geroji vidaus audito praktika
 rekomenduoja kelis rizikos nustatymo, dokumentavimo ir vertinimo metodus: konkrečios rizikos metodą
 (angl. specific risk approach), procesais grindžiamą rizikos vertinimo metodą
 (angl. risk-by-process approach) ir rizikos veiksnių metodą
 (angl. risk factor approach). 
Pavyzdžiui, taikant konkrečios rizikos metodą (toliau pateikiamas supaprastintas jo pavyzdys
), audituojamą visumą sudarančios audituojamos sritys (audituojami subjektai) analizuojamos (-i) pagal konkrečias nustatytas rizikas (R1, R2 ir kt.) jų tikimybės (T) ir poveikio (P) atžvilgiu (žr. 1 lentelę). 
Naudojant šį metodą, pirmiausia nustatomos konkrečios rizikos (pvz., R1 – sukčiavimo rizika, R2 – atitikties  rizika: vidaus politikų ir tvarkų nesilaikymas, reguliavimo institucijų sankcijos ir pan., R3 – IT rizika: kibernetinės grėsmės, neteisėta prieiga prie duomenų, duomenų praradimas ir pan., R4 – finansinė rizika: neteisingas ūkinių operacijų registravimas, biudžeto viršijimas, nepakankama išlaidų kontrolė ir pan., R5 – žmogiškųjų išteklių rizika: didelė darbuotojų kaita, kritinių kompetencijų trūkumas, nepakankami mokymai ir pan., ir kt.), o vėliau vertinama jų tikimybė ir poveikis kiekvienai vidaus audito visumos daliai (šiuo atveju – audituojamai sričiai). Taikydama šį metodą, VAT turi nusistatyti rizikos poveikio ir tikimybės vertinimo skales, balus ir kriterijus, kuriais vadovaujantis kiekvienai audituojamai sričiai pagal rizikos tikimybę ir poveikį suteikiamas tam tikras skaitinis įvertinimas. Bendras balas gaunamas sudėjus visus įvertinimus ir naudojamas vidaus audito prioritetams Metiniame plane nustatyti.

1 lentelė. Konkrečios rizikos metodo (angl. specific risk approach) pavyzdys  

Taikant rizikos veiksnių metodą, audituojama sritis (audituojamas subjektas) analizuojama ir vertinama pagal nusistatytus rizikos veiksnius, kurie gali būti grupuojami pagal tai, ar jie apibūdina poveikį, ar tikimybę, o skaičiavimai atliekami atsižvelgus į rizikos veiksnių svorį
 (žr. 2 lentelę). Bendras rizikos balas gaunamas sudėjus abiejų grupių rizikos veiksnių tarpines sumas ir naudojamas vidaus audito prioritetams Metiniame plane nustatyti.

2 lentelė. Rizikos veiksnių metodo (angl. risk factor approach) pavyzdys
Pažymėtina, kad VAT gali taikyti savo metodą (įrankį) rizikos vertinimui atlikti (pvz., naudoti kelių metodų derinį). 
Atlikus rizikos analizę, rizikingos sritys sugrupuojamos pagal jų svarbą VJA veiklai ir išdėstomos prioritetine tvarka – nuo svarbiausios iki mažiausiai svarbios. Šis VAT vadovo parengtas prioritetinis rizikingų sričių sąrašas tampa Metinio plano sudarymo pagrindu. 
Rizikos vertinimo aprašymo formos pavyzdys pateikiamas Rekomendacijų 2 priede.

VAT laiko ir išteklių valdymas yra svarbus siekiant užtikrinti Metinio plano įgyvendinimą laiku bei tinkamą VAT veiklą. 

Planuojant Metinio plano įgyvendinimo laiko sąnaudas, apie 10–20 procentų VAT vadovo ir kiekvieno vidaus auditoriaus darbo dienų gali būti nepaskirstyta. Toks nepaskirstytas laikas turi būti pagrįstas iš anksto nenumatytomis objektyviomis priežastimis: dėl VAT vadovo ir vidaus auditorių ligos, VAT personalo pokyčio, metiniame VAT veiklos plane nenumatyto vidaus audito atlikimo, nenumatytos konsultavimo veiklos
. 
VAT vadovas taip pat turi stengtis užtikrinti, kad padalinio žmogiškieji ištekliai būtų tinkami, pakankami ir efektyviai panaudoti, o patvirtintas Metinis planas įgyvendinamas. VAT vadovas gali parengti VAT darbuotojų turimų specializuotų įgūdžių ir žinių sąrašą ir palyginti jį su įgūdžių, reikalingų VJA ir VAT lūkesčiams įgyvendinti, sąrašu, kad matytų, kokių konkrečių įgūdžių ar kompetencijų trūksta Metiniam planui įgyvendinti (analizė užtikrina kryptingą trūkstamų VAT darbuotojų įdarbinimo bei mokymo procesą, taip pat padeda prireikus priimti sprendimą dėl atitinkamų sričių specialistų (ekspertų) pasitelkimo, kai atliekami specifinių sričių vidaus auditai ir konsultacijos). Vidaus auditui atlikti ir konsultavimo veiklai vykdyti VAT vidaus auditoriai parenkami atsižvelgiant į numatomo atlikti vidaus audito ir klausimų, kuriais konsultuojama, pobūdį ir sudėtingumą, vidaus auditorių profesinę patirtį
. Taip pat galima atsižvelgti į anksčiau atliktiems panašiems vidaus auditams ir konsultacijoms skirtus išteklius. 

Metiniame plane pagal poreikį galima nurodyti reikiamus vidaus auditui atlikti kitus išteklius: papildomus finansinius, technologinius bei kitus išteklius (pvz., komandiruotėms skirtas lėšas, tam tikros programinės įrangos poreikį, papildomų specialistų (ekspertų) pasitelkimo poreikį ir pan.). VAT vadovas turėtų vertinti VAT naudojamas technologijas, pagal turimas galimybes ieškoti būdų naudoti technologijas vidaus audito veiklos efektyvumui ir našumui gerinti, taip pat prireikus informuoti VJA vadovybę apie technologijų apribojimų poveikį VAT efektyvumui ar našumui
.
Planuojant VAT laiko išteklius (t. y. sprendžiant, kada bus vykdomos numatytos veiklos), svarbu atsižvelgti ir į kitų VJA audito vykdytojų atliekamų auditų ar vertinimų laiką (pvz., siekiant išvengti darbų dubliavimo ir pan.), VJA veiklos prioritetus (t. y. kuri VJA veiklos sritis turėtų būti vertinama pirmiausia)).

Kaip nurodyta Pavyzdinėje vidaus audito metodikoje, VAT vadovas pagal nustatytas rizikingas sritis ir atliktą rizikos analizę atrenka audituojamus subjektus ir audituojamas sritis, kurių vidaus auditas bus atliekamas per vienus metus, ir įtraukia juos į Metinį planą. Jeigu į Metinį planą neįtraukiamas didesnio rizikingumo audituojamo subjekto arba audituojamos srities vidaus auditas, o įtraukiamas mažesnio rizikingumo audituojamo subjekto arba audituojamos srities vidaus auditas, turi būti nurodytos to priežastys, įskaitant apribojimus VAT atlikti tam tikrų rizikingų sričių vidaus auditus dėl VAT personalo išteklių ir (arba) specifinių sričių kompetencijų trūkumo
. 
Atkreiptinas dėmesys į tai, kad Metiniame plane numatytas atlikti vidaus auditas, kuris einamaisiais kalendoriniais metais buvo pradėtas, bet neužbaigtas ir kurio vykdymas bus tęsiamas ateinančiais kalendoriniais metais, turi būti įtrauktas į ateinančių metų Metinį planą
.
Jeigu ateinančiais metais VAT planuoja vykdyti konsultavimo veiklą, kurios pobūdis reikalauja išsamaus nagrinėjimo ir (arba) tyrimo, tokios konsultacijos turi būti įtraukiamos į Metinį planą
. Pavyzdžiui, VJA vadovas gali prašyti VAT konsultacijų dėl VJA veiklos sričių ar procesų, kurie nebuvo išskirti pagal svarbiausius rizikos vertinimo prioritetus, tačiau gali būti svarbūs VJA ateityje (pvz., VAT gali būti prašoma peržiūrėti naujo proceso ar technologijos diegimą VJA). Tokios konsultacijos taip pat yra reikšmingos VJA veiklai, nes VAT turi galimybę pateikti patarimų ir įžvalgų, kurie sumažintų rizikos atsiradimo tikimybę ateityje. Pažymėtina, kad, planuojant VAT veiklą, neįmanoma nustatyti bendro visoms VAT priimtino ir teisingo santykio tarp VAT atliekamų vidaus auditų ir konsultavimo veiklos. Šis santykis dažniausiai priklauso nuo VJA brandos lygio, VJA vadovų lūkesčių, VAT suteiktų įgaliojimų (teisių ir pareigų), VJA būklės tam tikru laiku (pvz., vykstant svarbiems organizaciniams pokyčiams VJA gali būti aktualesnė konsultavimo veikla) ir gali skirtis kiekvienais metais. 

Taip pat, sudarant Metinį planą, rekomenduojama į jį įtraukti ir kitą VAT veiklą, kuri gali būti numatyta kituose įstatymuose ar teisės aktuose (pvz., reglamentų reikalavimai, administracinės naštos mažinimo priemonių vykdymo vidaus auditai, konsultacijos, kurių pobūdis nereikalauja išsamaus nagrinėjimo ir (arba) tyrimo ir pan.). Reikėtų įvertinti, kaip VAT numatoma vykdyti veikla (vidaus auditai ir (ar) konsultacijos) prisidės prie VJA valdymo, rizikos valdymo ir kontrolės procesų tobulinimo, ar padengs visą VJA reikšmingą riziką.
Pagal galiojantį teisinį reguliavimą, prie Metinio plano taip pat turi būti pridedamas ir VAT atlikto rizikos vertinimo aprašymas
. 
Metinį planą tvirtina VJA vadovas
. Atsižvelgiant į VAT specifiką, gali būti nustatyti papildomi reikalavimai prieš tvirtinant Metinį planą
. 
Metinis planas turi būti dinamiškas ir, vadovaujantis Pavyzdinės vidaus audito metodikos nuostatomis, prireikus gali būti keičiamas atsižvelgiant į VJA vadovo pasiūlymus, VAT vadovui įvertinus vidaus ir išorės aplinkos pokytį, naujai atsiradusį audituojamų subjektų ir audituojamų sričių rizikingumą ir jo reikšmingumą VJA veiklai, vidaus auditų temų aktualumą arba kai dėl kitų objektyvių priežasčių nėra galimybių atlikti suplanuotų vidaus auditų
. Keičiant Metinį planą, turi būti nurodytos jo keitimo priežastys, o Metinio plano pakeitimus taip pat tvirtina VJA vadovas
.
Rekomendacijų 1 priede pateikiamas n-tųjų metų VAT veiklos plano formos pavyzdys.
Metinio vidaus audito tarnybos veiklos plano rengimo rekomendacijų 

1 priedas
(N–tųjų  metų VAT veiklos plano formos pavyzdys)

​202X METŲ X VIEŠOJO JURIDINIO ASMENS (CENTRALIZUOTO) VIDAUS AUDITO TARNYBOS VEIKLOS PLANAS

I SKYRIUS 
BENDROSIOS NUOSTATOS

Pagal poreikį, Metinį planą galima pradėti dėstyti nuo bendrųjų nuostatų, kuriose glaustai pristatomas Metinio plano rengimo pagrindas ir procesas.
Šiame skyriuje gali būti trumpai nurodoma, kokiais teisės aktais, metodinėmis rekomendacijomis ir kitais vidaus auditą reglamentuojančiais dokumentais vadovaujantis parengtas Metinis planas, pateikiama apibendrinta informacija apie atliktą formalizuotą rizikos vertinimą (kurio detalus aprašymas pridedamas prie Metinio plano
) bei į Metinį planą įtrauktų audituojamų subjektų ir sričių, planuojamų VAT išteklių pagrindimas.
Prireikus šiame skyriuje gali būti pateikiama ir kita, VAT vadovo nuomone, Metinio plano sudarymui svarbi informacija. 
II SKYRIUS 

202X METŲ VAT VEIKLOS PLANAS


	vidaus auditai 

	Eil. Nr.
	Audituojamas (-i) subjektas (-ai) ir (arba) audituojama (-os) sritis (-ys)

	Vidaus audito tema

	Vidaus audito atlikimo trukmė (d. d.)

	Vidaus audito vykdytojas (-ai)

(gali būti nurodyta)
	Pastabos

(gali būti nurodyta)

	1.
	Korupcijos prevencija X įstaigose
	Korupcijos rizikų valdymo ir kontrolės efektyvumo vidaus auditas
	40 
	V. Pavardenis
	Ankstesniais metais pradėtas, bet neužbaigtas vidaus auditas, kuris bus tęsiamas n-taisiais metais

	2.
	Informacijos saugos valdymo sistema X ministerijoje
	Informacinių sistemų saugumo ir atsparumo vidaus auditas 
	40 
	V. Pavardenis
	Būtinas IT skyriaus specialisto pasitelkimas

	3.
	X įstaiga (- os)
	Etikos standartų ir elgesio kodekso laikymosi vidaus auditas 
	40 
	V. Pavardenis
	

	4.
	X įstaigos administracija (Apskaitos skyrius)
	Apskaitos skyriaus veiklos ir priskirtų funkcijų vykdymo vidaus auditas
	35 
	V. Pavardenis
	

	5.

	X rajono savivaldybės administracija (Turto valdymo skyrius);

X rajono seniūnijos
	Savivaldybės administracijos tarnybinių lengvųjų automobilių naudojimo (saugojimo, žymėjimo, techninės priežiūros, remonto, naudojimo kontrolės, ridos ir degalų apskaitos) vidaus auditas
	40 
	V. Pavardenis
	Būtinos komandiruotės išlaidos

	konsultacijos


	Eil. Nr.
	Konsultuojamas (-i) subjektas (-ai) ir (arba) konsultuojamas (-i) asmuo (-enys)
 
	Konsultacijos tema (klausimas)

	Konsultacijos suteikimo terminas (d. d.)

	Konsultacijos vykdytojas (-ai)

(gali būti nurodyta)
	Pastabos
(gali būti nurodyta)

	6.
	X savivaldybė
	Konsultacija dėl kokybės vadybos sistemos standarto diegimo
	20 
	V. Pavardenis
	

	7.
	X ministerija
	Konsultacija dėl korupcijos rizikų valdymo sistemos stiprinimo
	15 
	V. Pavardenis,
V. Pavardenis
	

	8.
	X ministerijai pavaldaus VJA vadovas
	Konsultacija dėl dirbtinio intelekto įrankių naudojimo rizikos vertinimo procese
	20 
	V. Pavardenis,
V. Pavardenis
	

	Kita veikla

(gali būti nurodyta)

	Eil. Nr.
	VAT vykdoma veikla
	Veiklos įvykdymo terminas / vykdymo laikotarpis
	Veiklos vykdymo trukmė (d. d.)
	Atsakingas veiklos vykdytojas (-ai)
	Pastabos

	9.
	N-tųjų metų VAT veiklos plano parengimas ir pateikimas tvirtinti VJA vadovui
	Iki vasario 15 d.
	30 
	V. Pavardenis
	

	10.
	Metinės VAT  veiklos ataskaitos parengimas 
	Iki kovo 1 d.
	15 
	V. Pavardenis
	

	11.
	VAT veiklos dokumentų (vidaus audito metodikos, procedūrų vadovo) peržiūra ir tobulinimas
	Iki gegužės 1 d.
	10 
	V. Pavardenis
	

	12.
	Konsultacijų teikimas

	sausis–gruodis
	30 
	V. Pavardenis
	

	13.
	Pažangos stebėjimas

	sausis–gruodis
	20 
	V. Pavardenis
	

	14.
	Kvalifikacijos kėlimas
	sausis–gruodis
	10 
	V. Pavardenis
	40 akad. val. kiekvienam VAT darbuotojui


–––––––––––––––––––––
Metinio vidaus audito tarnybos veiklos plano rengimo rekomendacijų 

2 priedas
(Rizikos vertinimo aprašymo formos pavyzdys)
RIZIKOS VERTINIMO APRAŠYMAS

Metinis planas turi būti pagrįstas formalizuotu rizikos vertinimu, kurio aprašymas pridedamas prie Metinio plano. Šiame aprašyme turėtų būti pristatyta VAT taikyta rizikos vertinimo metodika (t. y. kaip buvo atliktas rizikos vertinimas, kokie rizikos veiksniai nustatyti, kokie jų vertinimo kriterijai taikyti ir pan.) bei pateikti šio vertinimo rezultatai (t. y. audituojamų subjektų ir (arba) audituojamų sričių rizikos įvertinimai, jų sugrupavimas ir išdėstymas prioritetine tvarka pagal jų svarbą VJA veiklai).
Rizikos vertinimo aprašymą rekomenduojama pradėti nuo vidaus audito visumos (kuri prieš tai turi būti peržiūrėta
 ir prireikus atnaujinta) pristatymo. Jeigu vidaus audito visuma, lyginant ją su praeito ataskaitinio laikotarpio vidaus audito visuma, pasikeitė, siūloma aprašyti šiuos pokyčius bei nurodyti jų pagrindą (pvz., pasikeitė VJA teisinis reguliavimas, įvyko VJA reorganizavimas ir pan.). 
Pavyzdžiui, VAT kompetencijai priskirtą vidaus audito visumą gali sudaryti:

1) VJA, kuriame įsteigta VAT (atskiri VJA struktūriniai padaliniai);

2) VJA pavaldūs ir (arba) atskaitingi VJA (biudžetinės įstaigos, viešosios įstaigos);

3) įstatymais ar kitais teisės aktais priskirti kiti audituojami VJA
;
4) atskiros VJA audituojamos veiklos sritys (pvz., korupcijos prevencija, viešųjų pirkimų valdymas, informacijos sauga ir kibernetinis saugumas, dirbtinio intelekto naudojimas, žmogiškųjų išteklių valdymas ir t. t.);

5) VJA vykdomos programos ir kt.
Rizikos vertinimo metu analizuojamos ir vertinamos visos vidaus audito visumos dalys, siekiant nustatyti kiekvieno audituojamo subjekto ir (arba) audituojamos srities rizikos lygį. Siekdama tinkamai atlikti rizikos vertinimą, VAT pirmiausia turėtų nustatyti visai vidaus audito visumai aktualius rizikos veiksnius
 (t. y. aplinkybes, rodančias padidėjusią rizikos pasireiškimo tikimybę ir galimą neigiamą poveikį VJA veiklai) ir aprašyti jų vertinimo kriterijus (t. y. kiekvieno rizikos veiksnio reikšmingumą pagal tam tikrus vertinimo požymius, matavimo būdą ir reikšmes).  
Pavyzdžiui, vidaus audito visumos dalių rizika gali būti vertinama taikant 3 balų skalę, kai kiekvienam rizikos veiksniui nustatomos 3 galimos rizikos įvertinimo reikšmės: maža, vidutinė ir didelė (žr. 1  lentelę).
1 lentelė. Rizikos vertinimo skalės pavyzdys
	Rizikos įvertinimas
	Rizikos įvertinimo balas

	Maža
	1

	Vidutinė
	2

	Didelė
	3


Pažymėtina, kad kiekviena VAT individualiai nustato rizikos veiksnius ir jų vertinimo kriterijus pagal nustatytą vidaus audito visumą
, atsižvelgdama į VJA veiklos ypatumus, strateginius tikslus, veiklos aplinką, rizikos toleravimą, VJA veiklą reglamentuojančių teisės aktų reikalavimus ir kitus veiksnius.
2 lentelėje pateikiami galimų rizikos veiksnių ir jų vertinimo kriterijų pavyzdžiai, kurie prireikus gali būti pritaikomi, papildomi ar pakeičiami, atsižvelgiant į konkretaus VJA veiklos ypatumus.
2 lentelė. Rizikos veiksnių ir jų vertinimo kriterijų pavyzdžiai

	Eil. Nr.
	Rizikos veiksnys
	Rizikos veiksnio vertinimo kriterijai
	Rizikos lygis
	Rizikos įvertinimas

	1.
	Strateginių tikslų pasiekimas
	Veikla nėra tiesiogiai susijusi su VJA strateginių ar veiklos tikslų įgyvendinimu. Netinkamai vykdoma veikla daro nereikšmingą įtaką VJA strateginių ir veiklos tikslų ir (ar) jų rodiklių pasiekimui.
	1
	Maža

	
	
	Veikla yra vidutiniškai susijusi su VJA strateginių ir veiklos tikslų įgyvendinimu (jų koordinavimu ir (ar) kontrole). Neatitikimai, trūkumai ar neefektyvus veiklos vykdymas gali apsunkinti atskirų strateginių ir veiklos tikslų ir (ar) jų rodiklių pasiekimą.
	2
	Vidutinė

	
	
	Veikla yra kritiškai susijusi su VJA strateginių ir veiklos tikslų įgyvendinimu (jų koordinavimu ir (ar) kontrole). Neefektyvus veiklos vykdymas, neatitikimai ir trūkumai veikloje gali lemti reikšmingos dalies VJA strateginių ir veiklos tikslų ir (ar) jų rodiklių nepasiekimą.
	3
	Didelė

	2.
	Išteklių panaudojimas
	Naudojama nedidelė dalis finansinių, žmogiškųjų ar materialiųjų išteklių. Nustatyti trūkumai turi nereikšmingą poveikį VJA veiklos rezultatams, finansinei būklei arba turto apsaugai.
	1
	Maža

	
	
	Naudojama reikšminga dalis finansinių, žmogiškųjų ar materialiųjų išteklių. Netinkamas išteklių planavimas, naudojimas ar jų kontrolė gali turėti poveikį VJA veiklos rezultatams, finansinei būklei arba  turto apsaugai.
	2
	Vidutinė

	
	
	Naudojami didelės vertės arba strategiškai svarbūs finansiniai, žmogiškieji ar materialieji ištekliai. Netinkamas jų planavimas, naudojimas ar kontrolė gali lemti reikšmingus VJA finansinius nuostolius, turto praradimą, veiklos sutrikimus ar paveikti VJA tikslų pasiekimą. 
	3
	Didelė

	3.
	Atskaitomybė
	Veikla turi ribotą poveikį atskaitomybei, atsiskaitymo reikalavimai minimalūs, vidaus ir išorės ataskaitose gali būti aptinkama nedidelių netikslumų ar pavienių techninių  klaidų, neturinčių reikšmingo poveikio VJA veiklos rezultatams.
	1
	Maža

	
	
	Veikla susijusi su reguliariu išorės ir vidaus ataskaitų teikimu vadovybei ar kitoms suinteresuotoms šalims. Nepateiktos ar laiku nepateiktos ataskaitos arba ataskaitose pateikti netikslumai gali paveikti VJA sprendimų priėmimą ar veiklos vertinimą.
	2
	Vidutinė

	
	
	Veikla susijusi su griežta atskaitomybe valstybės institucijoms, kitoms suinteresuotoms šalims ir (ar) visuomenei. Reikalavimai  nustatyti teisės aktuose. Netikslūs ar klaidingi duomenys, ataskaitų nepateikimas ar nepateikimas laiku gali lemti reikšmingas teisines, finansines, veiklos ar reputacines pasekmes VJA veiklai.
	3
	Didelė

	4.
	Atitiktis
	Taikomi teisės aktų ir vidaus dokumentų reikalavimai yra riboti arba minimalūs. Vidaus kontrolės vertinimų metu trūkumų nenustatyta arba nustatyta nereikšmingų vidaus kontrolės trūkumų, neturinčių neigiamos įtakos VJA veiklos rezultatams.
	1
	Maža

	
	
	Veiklą reglamentuoja keli teisės aktai ar vidaus procedūros. Nustatyti vidaus kontrolės trūkumai gali lemti korekcinius veiksmus, galinčius turėti neigiamos įtakos VJA veiklos rezultatams.
	2
	Vidutinė

	
	
	Veikla griežtai reglamentuojama teisės aktais. Vidaus kontrolė nebuvo vertinta arba vidaus kontrolės vertinimų metu nustatyti akivaizdūs trūkumai arba pasikartojantys neatitikimai, kurie gali lemti sankcijas, finansines korekcijas, teisines ar reputacines pasekmes, darančias neigiamą įtaką VJA veiklos rezultatams.
	3
	Didelė

	5.

 
	Reputacija
	Veikla mažai matoma viešumoje. Galimi veiklos trūkumai neturėtų reikšmingo poveikio VJA reputacijai, suinteresuotųjų šalių vertinimui ar visuomenės pasitikėjimui.
	1
	Maža

	
	
	Veikla yra matoma viešumoje. Nustatyti trūkumai gali sulaukti neigiamo visuomenės, kitų suinteresuotų šalių ar žiniasklaidos dėmesio ir turėti laikiną ar ribotą poveikį VJA reputacijai.


	2
	Vidutinė

	
	
	Veikla yra nuolat sekama viešumoje ir susijusi su dideliu visuomenės, kitų suinteresuotų šalių ar žiniasklaidos dėmesiu. Nustatyti trūkumai gali lemti reikšmingą reputacinę žalą, sumažėjusį visuomenės pasitikėjimą, neigiamą viešą nuomonę apie VJA veiklą ar padidintą priežiūros ir (ar) kontrolės institucijų dėmesį.
	3
	Didelė

	6.
	Laikas po paskutinio vidaus audito / audito
	Veikla audituota per paskutinius 2 metus, rekomendacijos įgyvendintos, reikšmingų pokyčių neįvyko.
	1
	Maža

	
	
	Veikla audituota prieš 3–5 metus, po paskutinio vidaus audito ar audito įvyko tam tikrų  veiklos, organizacinių ar veiklos reguliavimo pokyčių, galinčių turėti įtakos VJA veiklai.
	2
	Vidutinė

	
	
	Veikla audituota prieš daugiau nei 5 metus arba niekada neaudituota, po paskutinio vidaus audito ar audito įvyko reikšmingų veiklos, organizacinių ar veiklos reguliavimo pokyčių,  nėra pakankamo ir aktualaus užtikrinimo dėl vidaus kontrolės veiksmingumo.
	3
	Didelė


Vertinimo metu kiekvienai vidaus audito visumą sudarančiai daliai pagal atskirus rizikos veiksnius (įvertinus kriterijus) suteikiami atitinkami balai, kurie vėliau naudojami bendram rizikos lygiui nustatyti (žr. 3 lentelę). Žemiau pateikiamas atliekamos rizikos analizės rezultatų pavyzdys naudojant 3 galimus rizikos apskaičiavimo būdus.
3 lentelė. Rizikos analizės rezultatų pavyzdys*
	VIDAUS AUDITO VISUMA
	RIZIKOS VEIKSNIAI
	RIZIKOS ĮVERTINIMAS

	Eil. 
Nr.
	Audituojamas (-i) subjektas (-ai) / audituojama (-os) sritis (-ys)
	Strateginių tikslų pasiekimas
	Išteklių panaudojimas
	Atskaitomybė
	Atitiktis
	Reputacija
	Laikas po paskutinio audito
	BENDRA RIZIKOS BALŲ SUMA

	 RIZIKOS BALŲ VIDURKIS

	PROCENTINIS RIZIKOS  ĮVERTINIMAS

	BENDRAS RIZIKOS
ĮVERTINIMAS

	
	
	
	
	
	
	
	
	
	
	
	
	

	1
	X VJA dokumentų valdymo ir administravimo procesas
	1
	1
	2
	2
	1
	1
	8
	1,33
	44
	Maža
	

	2
	X VJA
	3
	3
	3
	3
	3
	1
	16
	2,67
	89
	Didelė
	

	3
	X VJA X skyrius
	2
	2
	2
	2
	2
	1
	11
	1,83
	61
	Vidutinė
	


* pasirinkti 6 rizikos veiksniai
kiekvienas rizikos veiksnys vertinamas 1–3 balais (maža–vidutinė–didelė rizika)

mažiausias įmanomas balas = 6

didžiausias įmanomas balas = 18

Turime 13 galimų reikšmių intervalą (6–18).
Atlikus rizikos analizę, vidaus audito visumos dalys sugrupuojamos prioritetine tvarka pagal jų svarbą VJA veiklai (parengiama lentelė su šiuo prioritetiniu išdėstymu) (žr. 4 lentelę). Pirmenybė būti įtrauktoms į Metinį planą teikiama didelės rizikos vidaus audito visumos dalims (sritims ir (ar) audituojamiems subjektams).
4 lentelė. Prioritetinių audituojamų subjektų ir (ar) audituojamų sričių išdėstymas pagal jų rizikingumą

	VIDAUS AUDITO VISUMA
	RIZIKOS ĮVERTINIMAS

	Eil. 
Nr.
	Audituojamas (-i) subjektas (-ai) / audituojama (-os) sritis (-ys) 
	BENDRAS ĮVERTINIMAS

	1.
	X VJA
	DIDELĖ

	2.
	X VJA X skyrius
	VIDUTINĖ

	3.
	X VJA dokumentų valdymo ir administravimo procesas
	MAŽA


Atsižvelgiant į VAT turimus žmogiškuosius išteklius, VJA vadovų teikiamus prioritetus bei kitus aktualius veiksnius, į Metinį planą taip pat gali būti įtraukiamos vidutinės rizikos vidaus audito visumos dalys.

AUDITUOJAMŲ SUBJEKTŲ IR SRIČIŲ ATRANKA IR JŲ ĮTRAUKIMAS Į METINĮ PLANĄ  








� VKVAĮ 11 straipsnio 2 dalies 3 punktas.


� Patvirtinta Lietuvos Respublikos finansų ministro 2019 m. gruodžio 23 d. įsakymu Nr. 1K-402 „Dėl vidaus audito įgyvendinimo“ (2025 m. gruodžio 23 d. įsakymo Nr. 1K-319 redakcija).


� Pavyzdinės vidaus audito metodikos 13 ir 14 punktai.


� Pasauliniai vidaus audito standartai, Vidaus auditorių institutas (angl. the Institute of Internal Auditors (IIA)), 2024;  


Developing a Risk-Based Internal Audit Plan, 2nd Edition, Global Practice Guide, IIA, 2025; 


Quality Assessment Manual, IIA, 2024.


� Pavyzdinės vidaus audito metodikos 13 punktas.


� Pavyzdinės vidaus audito metodikos 14 punktas.


� Pavyzdinės vidaus audito metodikos 8 punktas.


� Pavyzdinės vidaus audito metodikos 6.6 papunktis.


� Vadovaujantis tarptautine gerąja vidaus audito praktika, vienas iš Metinio plano rengimo būdų yra sudėlioti audituotinus VJA elementus (pvz., VJA struktūrinius padalinius, procesus, programas, sistemas ir pan.) į vidaus audito visumą, kad būtų lengviau nustatyti ir įvertinti jų riziką.


� VKVAĮ 4 straipsnis.


� Pvz., Europos Komisijos, Europos Audito rūmų, Valstybės kontrolės, audito įmonių ir kt.  


� Pvz., Antrosios linijos funkcijas (pagal trijų linijų modelį), tokias kaip korupcijos prevencija, asmens duomenų apsauga, kibernetinis saugumas ir kt., atliekančių VJA struktūrinių padalinių.  


� Pasauliniai vidaus audito standartai. 9.4 standartas. Vidaus audito planas.


� Developing a Risk-Based Internal Audit Plan, 2nd   Edition, Global Practice Guide, IIA, 2025.


� Atkreipiame dėmesį į Vidaus auditorių instituto parengtą Kibernetinio saugumo teminį reikalavimą ir jo naudotojo vadovą, kuriuose pateikiamas nuoseklus ir išsamus požiūris į kibernetinio saugumo valdymo, rizikos valdymo ir kontrolės procesų kūrimo ir įgyvendinimo vertinimą 


(prieiga internete: https://www.theiia.org/en/standards/2024-standards/topical-requirements/ ).    


� Atkreipiame dėmesį į Vidaus auditorių instituto rengiamą Kovos su korupcija teminį reikalavimą ir jo naudotojo vadovą, į kuriuos rekomenduojama atsižvelgti vertinant korupcijos ir sukčiavimo riziką


(prieiga internete: https://www.theiia.org/en/standards/2024-standards/topical-requirements/ ).


� Pasauliniai vidaus audito standartai. 13.2 standartas. Užduoties rizikos vertinimas.


� Pavyzdinės vidaus audito metodikos 22 punktas.


� Atkreipiame dėmesį į Vidaus auditorių instituto parengtą Organizacinės elgsenos teminį reikalavimą ir jo naudotojo vadovą, kuriuose pateikiamas nuoseklus ir išsamus požiūris į organizacijos darbuotojų priimamų sprendimų vykdant veiklą ir bendradarbiaujant su kitais valdymo, rizikos valdymo ir kontrolės dalyviais vertinimą


(prieiga internete: https://www.theiia.org/en/standards/2024-standards/topical-requirements/ ).    


� Atkreipiame dėmesį į Vidaus auditorių instituto parengtą Trečiųjų šalių teminį reikalavimą ir jo naudotojo vadovą, kuriuose pateikiamas nuoseklus ir išsamus požiūris į trečiųjų šalių valdymo, rizikos valdymo ir kontrolės procesų kūrimo ir įgyvendinimo vertinimą 


(prieiga internete: https://www.theiia.org/en/standards/2024-standards/topical-requirements�HYPERLINK "https://www.theiia.org/en/standards/2024-standards/topical-requirements/"��/� ).  


� Pavyzdinės vidaus audito metodikos 9 punktas.


� Pavyzdinės vidaus audito metodikos 10 punktas.


� Pavyzdinės vidaus audito metodikos 11 punktas.


� Developing a Risk-Based Internal Audit Plan, 2nd   Edition, Global Practice Guide, IIA.


� Pirmiausia nustatomos konkrečios rizikos (pvz., sukčiavimo, teisės aktų nesilaikymo, IT, finansinės), o vėliau vertinama jų tikimybė ir poveikis audituojamai sričiai.


� Rizikos nustatomos analizuojant VJA veiklos procesus (pvz., viešųjų pirkimų, personalo valdymo, apskaitos ir kt. procesus). 


� Audituotinos sritys vertinamos pagal iš anksto nustatytus rizikos veiksnius (kriterijus), pavyzdžiui, finansinę reikšmę, pokyčių mastą, vidaus kontrolės brandą, teisės aktų pokyčius, laiką nuo paskutinio atlikto audito ir pan. Šis metodas dažniausiai taikomas atliekant išsamų viso VJA rizikos vertinimą.


� Pvz., papildomai dar būtų galima vertinti kontrolės veiksmingumą ir likutinę riziką.


� Kai abu veiksniai turi vienodą svorį (po 50 %), skaičiuojamas paprastas aritmetinis vidurkis. Kai skirtingi svoriai – taikomas svertinis aritmetinis vidurkis.








� Pavyzdinės vidaus audito metodikos 16 punktas.


� Pavyzdinės vidaus audito metodikos 17 punktas.


� Pasauliniai vidaus audito standartai. 10.1 standartas. Finansinių išteklių valdymas, 10.2 standartas. Žmogiškųjų išteklių valdymas ir 10.3 standartas. Technologiniai ištekliai.


� Pavyzdinės vidaus audito metodikos 12 punktas.


� Pavyzdinės vidaus audito metodikos 15 punktas.


� Pavyzdinės vidaus audito metodikos 71 punktas.


� Pavyzdinės vidaus audito metodikos 8 punktas.


� VKVAĮ 13 straipsnio 3 punktas. 


� Pvz., savivaldybių centralizuoto VAT – suderinti jį su meru (žr. Lietuvos Respublikos vietos savivaldos įstatymą).


� Pavyzdinės vidaus audito metodikos 5 punktas.


� Pavyzdinės vidaus audito metodikos 4 punktas.


� Kiekviena VAT veiklos planą tvirtina nusistatyta tvarka (pvz., įsakymu, tvirtinimo žyma ar pan.).


� Pavyzdinės vidaus audito metodikos 8 punktas.


� Pavyzdinės vidaus audito metodikos 14 punktas.


� Pavyzdinės vidaus audito metodikos 14.1.1 papunktis.


� Pavyzdinės vidaus audito metodikos 14.1.2 papunktis.


� Pavyzdinės vidaus audito metodikos 14.1.3 papunktis.


� Pavyzdinės vidaus audito metodikos 17 punktas.


� Pavyzdinės vidaus audito metodikos 14.2.1 papunktis.


� Pavyzdinės vidaus audito metodikos IV skyrius.


� Pavyzdinės vidaus audito metodikos 2.4 papunktis.


� Pavyzdinės vidaus audito metodikos 14.1.4 papunktis.


� Pavyzdinės vidaus audito metodikos 14.1.5 papunktis.


� Pavyzdinės vidaus audito metodikos 14.2.2 papunktis.


� Kai planuojama vykdyti Pavyzdinės vidaus audito metodikos 72 punkte nurodytą konsultavimo veiklą, t. y. kai konsultavimo veiklos pobūdis nereikalauja išsamaus nagrinėjimo ir (arba) tyrimo.


� Pastaba: VAT vadovas, įvertinęs, kaip įgyvendinamos vidaus audito ataskaitoje pateiktos rekomendacijos, gali nuspręsti pažangos stebėjimą atlikti kito vidaus audito metu arba atlikti atskirą pažangos stebėjimo vidaus auditą (Pavyzdinės vidaus audito metodikos 65 punktas).


� Siekiant įvertinti jos aktualumą ir išsamumą n-tųjų metų pradžioje.


� Pvz., ministerijų centralizuoto VAT – Vyriausybės įstaigos, Seimo kanceliarijos VAT – Seimo įstaigos ir pan.


� Atsižvelgiant į tarptautinę gerąją vidaus audito praktiką, rekomenduojama nusistatyti iki 5–8 visai vidaus audito visumai aktualių rizikos veiksnių (t. y. kad jų nebūtų pernelyg daug, nes per didelis rizikos veiksnių skaičius apsunkina rizikos vertinimą ir gali iškreipti visos vidaus audito visumos vertinimą).


� Prireikus galima nustatyti ir taikyti skirtingus rizikos veiksnius ir jų vertinimo kriterijus atskiroms vidaus audito visumos dalių grupėms (pvz., VJA programoms ir VJA veiklos sritims gali būti taikomi skirtingi rizikos veiksniai bei jų vertinimo kriterijai) ir rizikos vertinimo rezultatus pateikti atskirose lentelėse ar jų dalyse.


� Apskaičiuojama pagal bendrą rizikos balų sumą (sumuojant kiekvienos vidaus audito visumos dalies atskirus įvertinimus pagal kiekvieną rizikos veiksnį; kai suma  6–9 – rizika maža; 10–14 – rizika vidutinė ir 15–18 –  rizika didelė).


� Apskaičiuojamas pagal rizikos balų vidurkį (bendrą rizikos balų sumą padalijus iš rizikos veiksnių skaičiaus (šiuo atveju – 6); kai vidurkis  < 1,60 – rizika maža, 1,60–2,40 – rizika vidutinė ir > 2,40 – rizika didelė).


� Apskaičiuojamas pagal procentinį rizikos įvertinimą (faktinę rizikos balų sumą padalijus iš maksimalios galimos balų sumos (šiuo atveju – 18) ir gautą santykį padauginus iš 100 proc., kai ≤ 50 % – rizika maža, > 50–80 % – rizika vidutinė, > 80 % – rizika didelė).








